RÅDETS AFGØRELSE
af 12. juli 2011
om fastsættelse af ansættelsesmyndigheden og den myndighed, der kan indgå ansættelseskontrakter, for Generalsekretariatet for Rådet og om ophævelse af afgørelse 2006/491/EF, Euratom
(2011/444/EU)
RÅDET FOR DEN EUROPÆISKE UNION HAR -
under henvisning til vedtægten for tjenestemænd i Den Europæiske Union og ansættelsesvilkårene for de øvrige ansatte i Den Europæiske Union, der er fastsat ved Rådets forordning (EØF, Euratom, EKSF) nr. 259/68 (1), særlig vedtægtens artikel 2 og ansættelsesvilkårenes artikel 6, og
ud fra følgende betragtninger:
(1)
I henhold til artikel 240, stk. 2, første afsnit, i traktaten om Den Europæiske Unions funktionsmåde ledes Generalsekretariatet for Rådet af en generalsekretær.
(2)
Der bør vedtages en ny afgørelse om fastsættelse af ansættelsesmyndigheden og den myndighed, der kan indgå ansættelseskontrakter, for Generalsekretariatet for Rådet, og Rådets afgørelse 2006/491/EF, Euratom (2) bør ophæves -
VEDTAGET DENNE AFGØRELSE:
Artikel 1
De beføjelser, som ifølge vedtægten for tjenestemænd er tillagt ansættelsesmyndigheden og ifølge ansættelsesvilkårene for øvrige ansatte den myndighed, der kan indgå ansættelseskontrakter, udøves for så vidt angår Generalsekretariatet for Rådet af:
a)
Rådet, når det drejer sig om generalsekretæren
b)
Rådet, på forslag af generalsekretæren, ved anvendelse af vedtægtens artikel 1a, 30, 34, 41, 49, 50 og 51 på generaldirektører
c)
generalsekretæren i alle andre tilfælde.
Generalsekretæren kan helt eller delvis overdrage sine beføjelser til generaldirektøren for administrationen for så vidt angår anvendelsen af ansættelsesvilkårene for øvrige ansatte samt anvendelsen af vedtægten på tjenestemænd i ansættelsesgruppe AST med undtagelse af beføjelser med hensyn til tjenestemænds udnævnelse og udtræden af tjenesten og med hensyn til ansættelse af øvrige ansatte.
Artikel 2
Afgørelse 2006/491/EF, Euratom ophæves.
Artikel 3
Denne afgørelse træder i kraft dagen for vedtagelsen.
Udfærdiget i Bruxelles, den 12. juli 2011.